kardosdrur/scandi-wiki huggingface dataset:
Chardonnay

Chardonnay er verdens tredje mest plantede vindrue. Dens forbavsende tilpasningsevne over for klima, jord og vinifikation forklarer, at den dyrkes stort set overalt.
Oprindeligt stammer den fra Frankrig, hvor store hvidvine fra Bourgogne og Chablis samt Champagne ofte er lavet på chardonnay-druen, der som få der er særligt godt egnet til lagring på træfade.

Chardonnay er den mest udbredte druesort i Californien, hvor den dyrkes i kystområderne. Det er en meget alsidig drue og giver fremragende, rige og komplekse hvide vine.
Californisk Chardonnay, der er lagret på egetræsfade, har en rig, intens frugtsmag af pære, æble, melon og fersken med undertoner af eg.

I de seneste år er mange vinproducenter begyndt at fremstille chardonnay-vine, som er friskere og med meget lidt eller ingen smag af eg.

Referencer 

Druesorter
Champagner
Merlot

Merlot er den mest plantede blå druesort i Bordeaux (vindistrikt) og herfra har den bredt sig til resten af verden. Den er blandt de ældste sorter af Almindelig Vin (vitis vinifera). I Californien har Merlot opnået stor succes.
Druen er forholdsvist højtydende og både velegnet som enkeltdrue og blandet med mere tanninholdige sorter. Leverer meget gode vine i især Bordeaux, hvor Saint-Émilion og Pomerol leverer langtlevende topvine.
Vinen er kendetegnet som blød, smidig og fyldig vin med smag af bær og chokolade. Der kan forekomme en smag af valnødder og vanilje. Unge Merlot-vine er blødere og rundere i smagen end Cabernet.

Se også 

Druesorter
Grenache

Grenache er den mest kultiverede røde drue i verden. Den stammer fra Spanien, hvor den anvendes i områderne Rioja og Navarra. Grenache har opnået størst anerkendelse i Rhône, hvor vine fra f.eks. Châteauneuf-du-Pape og forskellige Côtes du Rhône-vine er fremstillet på basis af Grenache.

Planten er nøjsom – den vokser bedst ved rimelig høj temperatur og på tørre, gerne golde, skråninger. I Californien har plantens evne til at modstå tørke og varme gjort den meget populær – den er således den tredje mest plantede røde sort.

Både i Frankrig og Californien anvendes Grenache ofte i blanding med andre druer som f.eks Mourvèdre og Syrah. Grenache er en hurtigtvoksende plante og trives under eksyreme vejrforhold. Derfor planter man den også på toppen af bjerge flere steder i Australien, hvor den nyder godt af det meget varme klima.

Druesorter
Zinfandel

Zinfandel er en druesort, der primært dyrkes i Californien. En DNA-test har fastslået, at Zinfandel og Primitivo, der især dyrkes i Puglia i Italien, er én og samme drue. Den er ligeledes identisk med den kroatiske druesort Crljenak Kaštelanski. 

Zinfandel er den mest plantede drue i Californien. Den kan give vin med meget stor fylde, stor intensitet og en del tannin, der gør den egnet til lagring. Zinfandel er en særdeles mangesidet drue og bruges til mange forskelligartede vine. Fra de forfriskende lette og tørre hvide Zinfandel-vine til de rige og fyldige røde vine. Fremstillingsprocessen er vigtige for Zinfandel-vinenes karakter, og for rødvinene anvendes som regel en lang gæring med drueskallen, en sekundær malolaktisk fermentering samt lagring på egefade. Zinfandelvin kan blandes med vin fra andre druer som  Cabernet Sauvignon.

Zinfandelvinene har de senere år haft et stigende salg i Danmark.[kilde mangler]

Druesorter
Pinot gris

Pinot gris (, ) er en meget udbredt og stadig mere populær druesort.
Druen er en mutation af pinot noir og stammer fra Bourgogne. Der er tale om en hvidvinsdrue, selv om skindet ved høsten har en grålig-lyserød farve – deraf navnet. Selve druen har mere duft og smag, men mindre syre end sin artsfælle pinot blanc. Derfor er en pinot gris mere frugtagtig og rund i smagen. Californiske pinot gris-vine er oftest fremstillet uden lagring på eg og er også i fremgang.

Referencer 

Druesorter
Colombard

Colombard er en druesort fra Frankrig, hvor den er anvendt til cognac. Druen er
formentlig en krydsning mellem sorterne Chenin blanc og Gouais blanc. Den anvendes hovedsageligt i Californien, hvor den er en af de mest plantede druesorter. Colombard anvendes i store mængder til billigere hverdagsvine. 

Selv om druen er plantet i stort tal, er dens betydning aftagende.

Druesorter
Sauvignon blanc

Sauvignon blanc er en af verdens mest udbredte grønne druesorter, og den står bag både søde og tørre hvidvine overalt i verden.
Sauvignon blanc anvendes med stor succes i Frankrig.

Druen menes af stamme fra Bordeaux, hvor det menes at den er opstået som en spontan krydsning. Den anvendes oftest solo, men nogle producenter blander med Chardonnay for at give lidt mere krop. Den smager bedst, når den drikkes ung, men kan godt tåle lidt lagring.

Sauvignon blanc bemærkes for den elegante friske smag og lidt bitre syrlighed.

Druesorter
Chenin blanc

Chenin blanc er en druesort fra det vestlige Frankrig. Druen er formentlig verdens mest alsidige druesort. Den anvendes til bordvin, men kan også give bedre hvidvine.

Californien 
I Californien dyrkes Chenin blanc hovedsagelig i Central Valley. Druen bruges mest til at give syre i blandinger med chardonnay. Mange steder produceres kraftige vine alene på chenin blanc.

Druesorter
Dokumentalist

En dokumentalist er en person, der udfører dokumentationsopgaver i biblioteker, dokumentationscentre eller i virksomheder og som evt. er uddannet til dette.

Begrebet dokumentalist opstod med dokumentationsbevægelsen grundlagt af Paul Otlet (1868-1944) og Henri La Fontaine (1854-1943).

Det er svært at drage en skarp grænse mellem begreberne dokumentalist og bibliotekar (især når der er tale om specialbibliotekarer og forskningsbibliotekarer). Dokumentalister har generelt i højere grad end bibliotekarer været interesseret i dokumenternes indhold og i at udføre litteratursøgning, der ikke var begrænset til et enkelt biblioteks samlinger, men i højere grad satsede på at udnytte det fagbibliografiske system. De har været mindre interesseret i at opbygge samlinger end i at udnytte disse produktivt. Begrebet har næsten udelukkende været anvendt om naturvidenskabelige og teknologiske specialister. I 1937 blev American Documentation Institute grundlagt som en faglig forening for dokumentalister. Dette instituts navneskifte i 1968 til American Society for Information Science markerer en aftagende interesse for betegnelserne dokumentation og dokumentalist og en voksende interesse for betegnelserne informationsspecialist og informationsforsker.

Eksterne links 
 Informationsordbogen: Dokumentalist

Biblioteks- og informationsvidenskab
Dammbach

Dammbach er en kommune i Landkreis Aschaffenburg i det bayerske Regierungsbezirk Unterfranken i Tyskland. Den er en del af Verwaltungsgemeinschaft Mespelbrunn med sæde i Heimbuchenthal.

Geografi 
Kommunen ligger på den vestlige kant af bjergkæden Spessart. Dammbach for sine små begyggelser som Schnorrhof, Hundsrück, Heppe eller Oberwintersbach.

Historie 
1991 fejrede kommunen sit 750-års jubilæum med festen „750 Jahre Dörfer im Dammbachtal“ , og udgivelsen af en hjemstavnsbog  „Dammbach 1241-1991“.

Kommunen blev dannet i sin nuværende form i 1976 i forbindelse med en kommunalreform i Bayern, af de indtil da selvstændige kommuner Wintersbach og Krausenbach.
Da begge bydele ligger i Dammbachtal var det nærliggende at vælge navnet Dammbach.
Søren Westphal

Søren Westphal (født 8. juli 1986) er en dansk håndboldspiller, der spiller for Aalborg Håndbold, hvortil han skiftede i sommerpausen 2014 fra KIF Kolding København. Han har desuden tidligere spillet for GOG Svendborg, TMS Ringsted og Nordsjælland Håndbold.

Westphal spillede i sine ungdomsår adskillige kampe for de danske ungdomslandshold.

Eksterne links 
 Spillerinfo på Aalborg Håndbolds hjemmeside 

Håndboldspillere fra Danmark
Håndboldspillere fra TMS Ringsted
Håndboldspillere fra Nordsjælland Håndbold
Håndboldspillere fra GOG
Håndboldspillere fra Aalborg Håndbold
Lars Agersted

Lars Agersted (født 9. maj 1987) er en dansk håndboldspiller, der spiller for Nordsjælland Håndbold i Håndboldligaen. Han kom til klubben i 2010 fra  ligarivalerne TMS Ringsted. Han har tidligere spillet i GOG Svendborg TGI.

Eksterne links 
 Spillerinfo

Håndboldspillere fra Danmark
Håndboldspillere fra Nordsjælland Håndbold
Håndboldspillere fra TMS Ringsted
Håndboldspillere fra GOG
Kristian Meldgaard

Kristian Meldgaard (født 3. september 1983 i Ikast) er en dansk håndboldspiller, der spiller for Ajax København i Håndboldligaen. Han kom til klubben i 2009. Han har tidligere spillet for Ikast, FCK Håndbold og TMS Ringsted.

Personer fra Ikast
Håndboldspillere fra Danmark
Håndboldspillere fra TMS Ringsted
Håndboldspillere fra FC København Håndbold
Håndboldspillere fra Ajax København
Mads Christiansen

Mads Christiansen (født 3. maj 1986 i Næstved) er en dansk håndboldspiller, der spiller for Fredericia HK som højre back.

I 2006 skiftede Mads Christiansen fra GOG Svendborg til TMS Ringsted. Her blev han i flere sæsoner klubbens topscorer i Håndboldligaen, inden det i marts 2008 blev det offentliggjort at Christiansen skiftede til AaB Håndbold på en 3-årig kontrakt. I 2010 blev han Danmarksmester og pokalmester med klubben. Mads Christiansen kom desværre lidt i overskud i Aab Håndbold ved Købet af Johan Jakobsen, derefter skiftede han i 2011 til Team Tvis Holstebro, og var sikkert førstevalg. Efter to år i Team Tvis Holstebro Valgte Mads Christiansen at benytte sig af en klasul i sin 3 årige kontrakt, og skiftede til Bjerringbro-Silkeborg.

Allerede i efteråret 2015 valgte Christiansen ikke at forlænge kontrakten og skrev i stedet en toårig kontrakt med den tyske klub SC Magdeburg fra sommeren 2016.

Landshold 
Mads Christiansen fik debut på det danske A-landshold den 25. oktober 2007.

I december 2010 blev han af landstræner Ulrik Wilbek forhåndsudtaget til den spillertrup der repræsenterede Danmark ved Verdensmesterskaberne 2011 i Sverige.  14 dage før turneringsstart havde han i alt spillet 17 kampe og scoret 40 mål for nationalmandskabet.

Før den sidste kamp i mellemrunden ved Europamesterskaberne 2014 på hjemmebane, stod han noteret for 64 kampe og 128 mål for landsholdet.

Mads Christiansen var med til at vinde guld ved OL i Rio 2016, hvorefter han stoppede på landsholdet efter 117 kampe.

Referencer

Eksterne henvisninger 
 Mads Christiansens spillerprofil  på Bjerringbro-Silkeborgs hjemmeside.
  

Håndboldspillere fra Danmark
Håndboldspillere fra AaB Håndbold
Håndboldspillere fra TMS Ringsted
Håndboldspillere fra SC Magdeburg 
Håndboldspillere fra GOG
Håndboldspillere fra Aalborg Håndbold
Håndboldspillere fra Fredericia HK
Olympiske håndboldspillere fra Danmark
Deltagere for Danmark ved sommer-OL 2016
Medaljevindere fra Danmark ved sommer-OL 2016
Olympiske mestre fra Danmark
Jesper Monrad

Jesper Monrad (født 18. oktober 1976) er en dansk håndboldspiller, der spiller for TMS Ringsted i Håndboldligaen. Han kom til klubben i 2007, og har tidligere spillet for ligarivalerne fra FCK Håndbold.

Eksterne links 
 Spillerinfo

Håndboldspillere fra Danmark
Håndboldspillere fra TMS Ringsted
Håndboldspillere fra FC København Håndbold
Jesper
Aksel Rasmussen

Aksel Rasmussen (4. maj 1924 i Frørup – 15. december 2011) var en dansk skuespiller.

Rasmussen, der ikke var uddannet skuespiller, havde gennem karrieren primært været tilknyttet forskellige scener i provinsen, bl.a. Svalegangen i Århus, hvor han var 1982-1991. Han har også haft roller på Aarhus Teater og Gladsaxe Teater. Efter Svalegangen var han tilknyttet Aalborg Teater 1992-1994, ligesom han spillede gæsteroller ved Jomfru Ane Teatret i Aalborg og Holbæk Egnsteater. Aksel Rasmussen har også medvirket i flere spillefilm og tv-serier.

Filmografi 
 Vildbassen (1994)
 Carlo og Ester (1994)
 Kun en pige (1995)
 Kærlighed ved første hik (1999)

Tv-serier 
 Jul på Slottet (1986)
 En fri mand (1996)
 Hjerteflimmer (1998)

Eksterne henvisninger 
 

Skuespillere fra Danmark
OKS

OKS eller Oks kan referere til

 Odense Kammeraternes Sportsklub – en dansk fodboldklub under Fyns Boldspil-Union.
 Oslo Kristne Senter – en norsk, kristen frimenighed.
Præsten i Vejlby (film fra 1922)

Praesten i Vejlby er en dansk stumfilm fra 1920 (udgivet 1922) af filminstruktør August Blom. Filmen er baseret på en novelle af Steen Steensen Blicher fra 1829, baseret på en sand mordsag fra 1626. Historien er efterfølgende blevet filmatiseret to gange; af George Schnéevoigt i 1931 (Præsten i Vejlby), og igen af Claus Ørsted i 1972 (Præsten i Vejlby). Bloms version er den mest tro mod den originale bog af Steen Steensen Blicher. Han filmede også på stedet for den oprindelige mordsag, i landsbyen Vejlby tæt ved Grenaa.

Handling 

Vejlbypræsten Søren Qvist har et opfarent og vildt temperament, men er i grunden god. Storbonden Morten Bruus vil have Mette, men selv vil hun hellere have den unge herredsfoged Erik Sørensen. Præsten giver så i stedet Erik og datteren sin velsignelse og forlover dem selv i kirken. Fra da af nærer storbonden Morten et ubændigt had til præsten.

Præsten bliver da fejlagtigt beskyldt for at have dræbt sin undselige og naive tjener da denne forsvinder efter et skænderi. Herredsfoged Erik undersøger modvilligt sagen mod sin forlovedes far, og han bliver mere og mere fortvivlet som flere og flere vidner står frem og giver vidnesbyrd mod præsten. Præsten, om end han ikke selv kan huske noget mord, kommer alligevel til sidst til at tro på sin egen skyld. Så han beslutter sig til at vedgå mordet, og herredsfoged er tvunget af loven, og må dømme ham til døden for mord. En tidlig morgen halshugges præsten, og ødelægger derved også forholdet til datteren som han elsker. Herefter lever herredsfoged Erik alene i mange år.

Nogle år senere dukker "mordofret" pludselig op i landsbyen. Han afslører at det påståede mord var gement snyderi, udført af hans bror som hævn for datterens Mettes afslag og at præstens henrettelse var justitsmord. Det hele er for meget for herredsfoged Erik, men inden han dør bekræftes han i at Mette stadig elsker ham.

Rolleliste

Eksterne henvisninger 
  (data er ej korrekt)

Film instrueret af August Blom
Danske film fra 1922
Film i sort-hvid
Stumfilm fra Danmark
Dramafilm fra Danmark
Film fra Nordisk Film
Film baseret på værker af danske forfattere
Jérôme Cazal

Jérôme Cazal (født 2. november 1973) er en fransk håndboldspiller, der spiller som målmand for Nordsjælland Håndbold i Håndboldligaen. Han har tidligere spillet for ligarivalerne fra FCK.

Eksterne henvisinger 
 
 Spillerinfo 

Håndboldspillere fra Frankrig
Håndboldspillere fra FC København Håndbold
Håndboldspillere fra Nordsjælland Håndbold
Inge Sofie Skovbo

Inge Sofie Skovbo (født 4. marts 1953) er en dansk skuespiller.

Skovbo blev uddannet fra Skuespillerskolen ved Odense Teater i 1978. Hendes måske nok mest kendte rolle er som Olga Jensen, mor til Lise Nørgaard i den selvbiografiske filmatisering Kun en pige fra 1995. Siden 2004 har hun været tilknyttet Aarhus Teater, hvor hun bl.a. har medvirket i Gregersen-sagaen.

Filmografi

Spillefilm 
 Skyggen af Emma (1988)
 Kun en pige (1995)
 Sunes familie (1997)
 Kærlighed ved første hik (1999)
 Anja og Viktor 4 - Brændende kærlighed (2007)
 Skyggen i mit øje (2021)

Tv-serier 
 Strenge tider (1994)
 Bryggeren (1996-1997)
 TAXA (1997-1999)
 Strisser på Samsø (1997-1998)
 Pas på mor (1998-1998)
 Dybt vand (1999)
 Lykke (2011)

Eksterne henvisninger 
 

Skuespillere fra Danmark
Personer i Kraks Blå Bog
Morten Gundel

Morten Gundel (født 29. marts 1984 i Herlev) er en dansk skuespiller. Han har spillet med i flere film, været trommeslager, fodboldspiller samt gymnasielærer.

Filmografi 
 Min fynske barndom (1994)
 Kun en pige (1995)
 Cirkus Ildebrand (1995)
 Albert (1998)
 Klinkevals (1999)
 Blinkende lygter (2000)

Eksterne henvisninger 
 

Børneskuespillere fra Danmark
Personer fra Herlev
Martin Bager

Martin Bager (født 14. januar 1982 i Virum) er en dansk håndboldspiller, der spiller for Ystads IF. Han spillede i sine ungdomsår adskillige kampe for de danske ungdomslandshold, og har også været inde omkring A-landsholdet.

Referencer

Eksterne henvisninger 
 
 Spillerinfo 

Håndboldspillere fra Danmark
Håndboldspillere fra Team Helsinge
Håndboldspillere fra Nordsjælland Håndbold
Håndboldspillere fra AG København
Xenia Lach-Nielsen

Xenia Anna Lach-Nielsen (født 22. oktober 1971) er en dansk sanger og skuespiller.

Xenia Lach-Nielsen, der ikke har nogen formel skuespilleruddannelse, fik sin scenedebut med en rolle i Hair på Betty Nansen Teatret i 1996. Siden har hun medvirket i mange roller indenfor musikteater, bl.a. i Den eneste ene – the Musical i 2005. I 2018 fik hun stor succes som Florence i Chess i Tivolis Koncertsal.

Privat er hun kæreste med Peter Gantzler.

Teater

Diskografi

Filmografi

Referencer

Eksterne henvisninger 
 

Skuespillere fra Danmark
1. Fußball-Bundesliga 2007-08

1. Fußball-Bundesliga 2007-08 var den 45. sæson siden oprettelsen af ligaen. Den fandt sted fra den 10. august 2007 til den 17. maj 2008. Bayern München sikrede sig med førstepladsen sit 21. tyske mesterskab.

Bayern kvalificerede sig sammen med Werder Bremen på andenpladsen til UEFA Champions League, mens tredjepladsen Schalke 04 fik adgang til kvalifikationen til turneringen. Hamburger SV og VfL Wolfsburg og Borussia Dortmund kvalificerede sig til UEFA Cuppen, mens FC Nürnberg, Hansa Rostock og MSV Duisburg med de tre laveste placeringer rykkede ned i 2. Bundesliga.

Stillingen

Topscorere

Eksterne henvisninger 
 Bundesliga.de  
 dfb.de  

Sæsoner i 1. Fußball-Bundesliga
Fodboldsæson 2007-08
Mikael Fruelund

Mikael Fruelund (født 27. februar 1980) er en dansk håndboldspiller, der spiller for FIF i Håndboldligaen. Han har tidligere spillet for en række andre ligaklubber: Ajax Heroes, Nordsjælland, Bjerringbro FH, Viborg HK og GOG Svendborg. Han har desuden haft et udlandsophold hos BM Altea i Spanien.

Fruelund spillede i sine ungdomsår adskillige kampe for de danske ungdomslandshold.

Han er lillebror til den tidligere kvindelandsholdsspiller Katrine Fruelund.

Eksterne links 
 FIFs spillertrup 

Håndboldspillere fra Danmark
Håndboldspillere fra Nordsjælland Håndbold
Håndboldspillere fra Viborg HK
Håndboldspillere fra GOG
Håndboldspillere fra Ajax København
Håndboldspillere fra FIF
Anders Nyborg (skuespiller)

Anders Nyborg (født 19. juni 1963) er en dansk skuespiller og teaterleder.

Nyborg blev uddannet fra Skuespillerskolen ved Odense Teater i 1987. I 1994 grundlagde han Odense Internationale Musikteater, som han siden har været leder af.

Filmografi 
 Hjælp - Min datter vil giftes (1993)
 Kun en pige (1995)
 Ondt blod (1996)
 Sunes familie (1997)
 Det store flip (1997)
 Forbudt for børn (1998)
 Pink Prison (1999)
 Olsenbandens første kup''' (1999-2000), TV series
 Monas Verden (2001)
 Olsen-banden Junior (2001)
 Elsker dig for evigt (2002)
 Anja efter Viktor (2003)
 Kongekabale (2004)
 De unge år (2007)
 Guldhornene (2007)
 
 Tv-serier 
 Strisser på Samsø (et afsnit, 1998)
 TAXA (et afsnit, 1999)
 Finn'sk fjernsyn (2001)
 Mit liv som Bent (fire afsnit, 2001)
 Rejseholdet (to afsnit, 2002)
 Ørnen (et afsnit, 2005)
 Forbrydelsen (tre afsnit, 2007)
 Max, (fem afsnit, 2014)
 Sommer (et afsnit, 2008)
 Dicte (otte afsnit, 2014)
 Gidseltagningen (otte afsnit, 2017)
 Broen IIII'' (3 afsnit, 2018)

Eksterne henvisninger 
 

Skuespillere fra Danmark
Deltagere ved Dansk Melodi Grand Prix 1993
Kasper Klitgaard

Kasper Klitgaard (født 24. marts 1979 i Ramløse) er en dansk håndboldspiller, der spiller for Nordsjælland Håndbold i Håndboldligaen. 

Klitgaard står noteret for 3 kampe på det danske håndboldlandshold.

Eksterne links 
 Spillerinfo 

Håndboldspillere fra Danmark
Håndboldspillere fra Nordsjælland Håndbold
Mathias Petersen

Mathias Petersen (født 10. september 1979) er en dansk håndboldspiller, der tidligere har spillet som målmand for Ajax Heroes i Håndboldligaen. Han kom til klubben i 2007.

I sine ungdomsår spillede Petersen flere kampe på de danske ungdomslandshold.

Eksterne links 
 Spillerinfo 

Håndboldspillere fra Danmark
Jacob Bagersted

Jacob Bagersted (født 25. marts 1987 i København) er en dansk håndboldspiller, der spiller for SC Magdeburg som stregspiller. Han fik debut på Danmarks håndboldlandshold i 2007, og indtil januar 2012 havde han i alt spillet 14 kampe.

Klubhold 
I marts 2008 skrev Bagersted en 3-årig kontrakt med F.C. København Håndbold, men tiltrædelse 1. juli samme år. På det tidspunkt spillede han for Ajax Heroes i 1. division. Da AG København i foråret 2010 overtog de fleste af FCKs spillere med virkning fra sommeren 2010, fulgte Bagersted med over til den nye klub.

Bagersted tiltrådte 1. juli 2011 på en 3-årig kontrakt med den nordjyske klub Aalborg Håndbold.

Landshold 
Jacob Bagersted fik debut på ynglingelandsholdet 28. december 2003 og spillede frem til 2006 34 kampe og scorede 73 mål. Han debuterede 7. januar 2006 på U-holdet og nåede i alt at blive noteret for 30 kampe og 66 mål.

Han fik debut på det danske A-landshold den 25. oktober 2007. 

I december 2010 blev han af landstræner Ulrik Wilbek udtaget som én ud af 10 reserver, der senere skulle kæmpe om en plads i den spillertrup der repræsenterede Danmark ved Verdensmesterskaberne 2011 i Sverige. Efter Danmarks 3 første kampe i gruppespillet blev Jacob Bagersted officielt udtaget til truppen, efter han havde opholdt sig sammen med holdet under turneringen i Malmø og træningslejren forinden. På det tidspunkt havde han i alt spillet 10 kampe og scoret 17 mål for nationalmandskabet. Bagersted blev kun registeret for 31 minutter og 19 sekunders spilletid fordelt over 3 kampe, inden han igen måtte forlade truppen da landstræneren inden turneringens sidste 3 kampe valgte at udtage Michael V. Knudsen på bekostning af Jacob Bagersted.

Eksterne henvisninger 
 Jacob Bagersted spillerprofil  på Aalborg Håndbolds hjemmeside.

Referencer 

Håndboldspillere fra Danmark
Håndboldspillere fra Ajax København
Håndboldspillere fra FC København Håndbold
Håndboldspillere fra AG København
Håndboldspillere fra Aalborg Håndbold
Håndboldspillere fra SC Magdeburg 
Personer fra København
Kristian Ibler

Kristian Tomislav Ibler (født 6. august 1975) er dansk skuespiller, instruktør og manuskriptforfatter.

Ibler blev uddannet fra Statens Teaterskole i 2000, og debuterede i hovedrollen i filmen Lille mænsk der senere samme år blev nomineret til en Oscar for bedste Student Film. I 2004 vandt filmen Mellem os en Oscar, i hvilken Kristian Ibler ligeledes spillede hovedrollen.

Han har siden medvirket i adskillige tv-serier og spillefilm og blev i 2008 nomineret til en TV2 Zulu Award for sin præstation i Lone Scherfigs film Hjemve. 

Som manuskriptforfatter har Kristian Ibler skrevet spillefilmen Villads fra Valby og diverse kortfilm som han ligeledes har instrueret. Derudover har han arbejdet som instruktørassistent og caster i tv-serier som han sideløbende har medvirket i som skuespiller.

På teatret har Kristian Ibler spillet i alle genrer på Kaleidoskop, Grønnegårds Teatret, Aalborg Teater, Rialto Teatret, Edison Teatret, Svalegangen, Teater Grob, Republique, m.fl. 

Ibler har gjort sig bemærket som et komisk talent med et stort "funny bone", der bl.a. kunne opleves i DR´s satire-serie Ik Okay og i filmen Villads fra Valby.

Filmografi

Film 
 Drengene fra Sankt Petri (1991)
 Lille mænsk (1999)
 Kat (2001)
 Mellem os (2001)
 Habibti min elskede (2002)
 Familien Gregersen (2004)
 Opbrud (2005)
 Den store dag (2005)
 Næste skridt (2006)
 Hjemve (2007)
 Far til fire - på hjemmebane (2008)
 Blå mænd (2008)
 Julefrokosten (2009)
 Zoomerne (2009)
 Bølle Bob - Alle tiders helt (2010)
 Tonny (kortfilm, 2010)
 Junk Love (kortfilm, 2011)
 Værelse 304 (2011)
 Kampen (kortfilm, 2013)
 Kartellet (2014)
 Villads fra Valby (2016)
 Kidnappet (2017)

Tv-serier 
 Rejseholdet (2000-2003)
 Krøniken (2003-2006)
 Forsvar (2003) 
 Forbrydelsen afsnit 4-14 (2007)
 Ørnen (2005)
 Klovn (2006)
 2900 Happiness (2008)
 Lærkevej (2009)
 Lulu & Leon (2010)
 Badehotellet (2014)
 Heartless (2015)
 SJIT Happens (2015)
 Dicte (2016)
 Mord uden grænser (2017)

Eksterne henvisninger 
 

Skuespillere fra Danmark
Skuespillere uddannet på Statens Teaterskole